Tallinna Tehnikaülikooli kuratoorium kinnitas Jaak Aaviksoo valimistega seotud segaduste kiuste rektoriks. Sellegi poolest polnud kuratooriumi otsus päris ühehäälne - kaheksa olid Aaviksoo rektoriks kinnitamise poolt ja kolm vastu. Tasub märkida, et tehnikaülikooli nõukogu pidas Aaviksood nõrgimaks kandidaadiks.
Tänaseks on esimesed kasutajad paigaldanud oma arvutisse äsja ilmunud uue operatsioonisüsteemi Windows 10. Kuigi vanemates arvutites võib värske operatsioonisüsteem tekitada esialgu tõrkeid, peaksid suurem osa arvuteid pärast uuendamist toimima senisest kiiremini ja mugavamalt.
Tervise- ja tööminister Rannar Vassiljev plaanib lähiajal valitsusse minna esmatasandi tervisekeskuste kaasajastamise määrusega, mille käigus koondatakse Eesti perearstikeskused suurematesse tõmbekeskustesse.
Viimaste aastate jooksul jõudsalt kasvanud Viimsis, valmib sügiseks moodne spordiväljak koos abihoonetega.
Statistikaametis tutvustati täna uut „Eesti Statistika aastaraamatut 2015“, mis annab statistilise ülevaate Eesti elust arvudes ja pakub võrdlusi ka teiste Euroopa Liidu riikidega. Aastaraamatu tutvustamisel keskenduti kahele põhiteemale: muudatustele Eesti rahvastikus ja sotsiaalelus ning väljarände aspektidele.
Juulikuus riigiasutustesse kooskõlastusringile saadetud tubakaseaduse muudatuste eelnõu kohaselt muutub Eesti suitsetajate elu jälle keerulisemaks. Praeguse plaani kohaselt keelatakse alates ülejärgmisest ehk siis 2017. aastast hoonetes asuvad suitsetamisalad.